ร้านเท่ๆ โทนฟ้าๆ แนวๆ สไตล์ biker ค่ะ ร้านจะอยู่ตรงข้ามภัตตาคารผ่านฟ้าค่ะ ร้านจะตั้งให้เห็นโดเด่นจากทั้งสีฟ้าของตึกและตัวต้นไม้ค่ะ หาได้ไม่ยากค่ะ 
     การสั่งเมนูของที่นี่คือ สั่งที่เคาน์เตอร์พร้อมชำระเงินให้เรียบร้อยเลยนะคะ แล้วเราจะได้ป้ายหมายเลข มานั่งรอของที่สั่งไปค่ะ
     วันที่ไปอากาศร้อนอบอ้าวมากค่ะ  อยากหาอะไรสดชื่นก่อน ก็เลยสั่ง Strawberry Lemon soda สั่งหวานน้อยไปค่ะ ภาพที่ได้สวยน่าทานค่ะ และรสชาติได้หวานน้อยตามที่เราต้องการด้วยค่ะ  ไม่เปรี้ยวเหินไปด้วย กำลังดี แก้วนี้ถือเป็นเมนูดับร้อนได้ดีทีเดียว ให้ 5 ดาวเลยค่ะ ^ ^
     เมนูหลักของเราเพื่อกลบความหิวโซมาตั้งแต่เช้า (ออกจากบ้านแต่เช้า แต่ได้กินข้าวจริงจังก็เกือบ 4 โมงเลย) ???? ก็คือ กะเพราแซลมอนกับซุปไข่ค่ะ รสชาติถือว่ากลมกล่อมค่ะ มีความเผ็ดกำลังดี สำหรับคนทานเผ็ดแบบมาตรฐานค่ะ แต่ถ้าใครต้องการความเผ็ด ก็จัดพริกข้างๆ ในจานได้เลยนะคะ แต่เราจะไม่แตะค่ะ 555 ความเข้มข้นของผัดกะเพรายังน้อยไปนิดค่ะ อยากให้ชุ่มๆ กว่านี้อีกสักหน่อยค่ะ จะแหล่มเลย และขอหักความมันค่ะ รู้สึกถึงน้ำมันเยิ้มไปนิด จากการทอดแซลมอนมาค่ะ เมนูนี้เราเลยขอให้ 4 ดาวค่ะ 
      และสุดท้ายท้ายสุด เพราะความหิวจัด ก็เลยสั่ง Fudgy brownie มาเพิ่มค่ะ เนื่องจากใครไปใครมาร้าน เห็นต้องสั่งเมนูนี้ ฝีมือผู้จัดอย่างพี่จ๋าค่าาา จะพลาดได้งัยคะ สั่งมาทานในร้านเลยคะ จะได้บรรยากาศดีนะคะ รสชาติโดยรวมโอเคเลยค่ะ ไม่หวานเกินไป ออกขมๆ นิดๆ กำลังดี เนื้อไม่แน่นมากนะคะ แต่สำหรับคอ hardcore brownie อาจฟินไม่สุดนะคะ โดยรวมให้ 4 ค่ะ เพราะถือว่าดีกว่าหลายๆ ร้านที่ตระเวนชิมมา แต่ยังไม่โดนใจสายฮาร์ดของเราเองค่ะ แหะๆ 
     รอบหน้าถ้าไปแถวนั้นก็จะกลับไปอีกค่ะ ไปลองชิมเมนูอื่นๆ มีหลายเมนูเหมือนกันนะคะ ต้องลองค่ะ ^ ^


ปล.เป็นเพียงความเห็นส่วนตัวนะคะ ต่างคนต่างความชอบต่างจิตใจค่ะ บอกเล่าไม่สู้ไปลองเองค่ะ ต้องไปชิมเองกันนะคะ ^^